pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ขอศาลปิดชั่วคราวกองสลากพลัส หลังนอทเลื่อนให้การเรื่อยๆ
วันพุธที่ 1 กุมภาพันธ์ 2566
ดีอีเอส ขอศาลปิดชั่วคราวกองสลากพลัส หลังนอทเลื่อนให้การเรื่อยๆ
ดีอีเอส ขอศาลปิดชั่วคราวกองสลากพลัส หลังนอทเลื่อนให้การเรื่อยๆ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ลงพื้นที่ตรวจเยี่ยมรับฟังรายงานเกี่ยวกับบอลลูนณศูนย์อุตุนิยมวิทยาภาคหนือพร้อมตรวจเยี่ยมการดําเนินการให้บริการทางด้านอุตุนิยมวิทยาการบินและความพร้อมของเครื่องอํานวยความสะดวกในการเดินอากาศชนิดระบบตรวจอากาศอัตโนมัติ(AWOS)และชนิดตรวจวัดวินด์เชียร์(LLWAS)รองรับปริมาณเที่ยวบินเต็มรูปแบบณท่าอากาศยานเขียงใหม่
โดยนายชัยวุฒิกล่าวถึงการปิดแพลตฟอร์มขายสลากออนไลน์ว่าถ้าจะปิดเว็บให้เร็วโดยปกติก็คือกองสลากพลัสก็ต้องมาไต่สวนที่ศาลแล้วให้ข้อมูลเพื่อให้ศาลได้มีข้อมูลที่ชัดเจนและได้ตัดสินใจว่าจะปิดหรือไม่ปิดแต่ขณะนี้ นอทพันธ์ธวัชนาควิสุทธิ์ซีอีโอกองสลากพลัสใช้วิธีเลื่อนไม่มาไต่สวนที่ศาล คดีนี้ก็เลยเลื่อนยังไม่ได้ตัดสินซึ่งเราก็พยายามแก้ปัญหาโดยการยื่นเรื่องไปที่ศาลเพื่อขอปิดชั่วคราวจะได้ไม่ต้องรอคุณน็อตมาให้การ “เนื่องทางกองสลากพลัสได้คัดค้าน ถึงศาลจะปิดเว็บก็ต้องมีคนมาคัดค้านตัวแทนก็ต้องมาให้ข้อมูลมาให้ความเห็นว่าทําไมไม่ปิดแต่ว่าถ้ากองฉลากพลัสคัดค้าน ไม่มาให้ข้อมูลก็เลื่อนการไต่สวนไปเรื่อยๆทําให้วันนี้ศาลก็ยังไม่กล้าตัดสินใจเพราะผู้เสียหายหรือผู้คัดค้านยังไม่มาให้ข้อมูล
ซึ่งที่ผ่านมากระทรวงได้ยื่นปิดเว็ปดังกล่าวไปตั้งแต่เดือนมิถุนายนปีที่แล้วซึ่งตอนนั้นยื่นไป15เว็บทางศาลก็มีคําสั่งปิดเป็น12เว็บหรืออีก3เว็บก็มีการคัดค้านแล้วก็ยังอยู่ระหว่างการพิจารณาของศาลที่จะปิดเว็บแล้วแต่กองสลากพลัสก็มีปัญหาเพราะว่าเขาขอคัดค้านไม่ให้ปิดเว็บแล้วก็ไม่มาให้ข้อมูลไม่มาไต่สวนก็ขอเลื่อนไปเรื่อยๆ”ล่าสุดทราบว่าจะมาให้คําให้การเป็นช่วงต้นเดือนมีนาคมซึ่งช่วงต้นเดือนมีนาคมที่เขามาให้การจริงไม่ขอเลื่อนอีกจะได้มีคําสั่งปิดเว็บแต่ก็ดีเพื่อแก้ปัญหานี้ทางกระทรวงดีอีเอสยื่นเรื่องไปขอคุ้มครองชั่วคราวที่ศาลขอให้ปิดเว็บเป็นการชั่วคราวก่อนเพราะว่าเรื่องนี้มันก็ยืดเยื้อมานานแล้วก็มีความเสียหายต่อภาพรวมของประเทศด้วยในเรื่องของการฟอกเงินที่ดีเอสไอก็ส่งเรื่องเข้าไปอีกเราก็จะดําเนินการเรื่องนี้อย่างต่อเนื่อง
___________________
รัฐบาลไทย-ข่าวทำเนียบรัฐบาล-เชิดชูเกียรติทหารกล้า “วันทหารผ่านศึก” เทศกาลดอกป๊อปปี้บาน 3 ก.พ. 2566
วันพุธที่ 1 กุมภาพันธ์ 2566
เชิดชูเกียรติทหารกล้า “วันทหารผ่านศึก” เทศกาลดอกป๊อปปี้บาน 3 ก.พ. 2566
พันเอกหญิง ทักษดา สังขจันทร์ นายกสมาคมภริยาข้าราชการสํานักงานปลัดกระทรวงกลาโหม นําคณะกรรมการสมาคมภริยาข้าราชการสํานักงานปลัดกระทรวงกลาโหม ออกจําหน่ายดอกป๊อปปี้จากมูลนิธิสงเคราะห์ครอบครัวทหารผ่านศึกในศาลาว่าการกลาโหม ในราคาดอกละ 20 บาท
ทั้งนี้ พลเอก สนิธชนก สังขจันทร์ ปลัดกระทรวงกลาโหม ได้ร่วมอุดหนุนซื้อดอกป๊อปปี้ของสมาคมฯ เพื่อนํารายได้ช่วยเหลือครอบครัวทหารผ่านศึกด้วย
สําหรับดอกป๊อปปี้ดอกไม้ประจําวันทหารผ่านศึกนั้น ในทางสากลถือว่าเป็นดอกไม้ที่สื่อความหมายถึงทหารผ่านศึกผู้พลีเลือดเนื้อและชีวิตเพื่อปกป้องมาตุภูมิอันเป็นที่รัก ซึ่งมีประวัติเกี่ยวโยงถึงสมรภูมิฟลานเดอร์ส สมรภูมิเบลเยี่ยมและเนเธอร์แลนด์ระหว่างสัมพันธมิตรและเยอรมัน ในสงครามโลกครั้งที่ 1 โดยสงครามในครั้งนั้น ทหารพันธมิตรได้รับบาดเจ็บและเสียชีวิตจากสมรภูมินี้มากที่สุด จอมพลเอิร์ล ออฟ เฮก ผู้บัญชาการรบที่นั่นได้เห็นปรากฏการณ์ธรรมชาติที่น่าพิศวงที่เกิดขึ้น ณ สมรภูมิดังกล่าวในบริเวณหลุมฝังศพทหาร โดยมีดอกป๊อปปี้ป่าขึ้นอยู่เดียรดาษทั่วไปทําให้เกิดเป็นลานสีแดงฉานสวยงาม ตั้งแต่นั้นมาดอกป๊อปปี้จึงกลายเป็นดอกไม้อนุสรณ์แห่งวีรกรรมของทหารผ่านศึกและเตือนใจให้ระลึกถึงเลือดสีแดงของทหารที่ได้เสียสละเพื่อประเทศชาติ
เพื่อเป็นการระลึกถึงเกียรติภูมิของนักรบกล้าหาญจึงได้กําหนดให้ดอกป๊อปปี้เป็นดอกไม้ที่ระลึกสําหรับทหารผ่านศึกไทยเช่นเดียวกับในต่างประเทศ และในโอกาสวันทหารผ่านศึก 3 กุมภาพันธ์ 2566 นี้ได้ครบรอบอีกวาระหนึ่ง องค์การสงเคราะห์ทหารผ่านศึก ในพระบรมราชูปถัมภ์ จึงขอเชิญชวนประชาชนชาวไทย ร่วมรําลึกถึงวีรกรรม ความกล้าหาญและความเสียสละของทหารผ่านศึก ซึ่งที่ผ่านมาได้เคยประกอบคุณงามความดีเพื่อชาติบ้านเมืองทําให้พวกเราได้อยู่อย่างสงบสุขมาจนถึงปัจจุบัน
รัฐบาลไทย-ข่าวทำเนียบรัฐบาล-วธ.ร่วมมือเครือข่ายศิลปินพื้นบ้าน ขับเคลื่อนงานวัฒนธรรมท้องถิ่น ดันศิลปินพื้นบ้านไทย มีเวทีเผยแพร่ศิลปวัฒนธรรมไทย
วันพุธที่ 1 กุมภาพันธ์ 2566
วธ.ร่วมมือเครือข่ายศิลปินพื้นบ้าน ขับเคลื่อนงานวัฒนธรรมท้องถิ่น ดันศิลปินพื้นบ้านไทย มีเวทีเผยแพร่ศิลปวัฒนธรรมไทย
วธ.ร่วมมือเครือข่ายศิลปินพื้นบ้าน ขับเคลื่อนงานวัฒนธรรมท้องถิ่น ดันศิลปินพื้นบ้านไทย มีเวทีเผยแพร่ศิลปวัฒนธรรมไทย พร้อมทํางานเชิงรุก ให้เป็นที่รู้จักในวงกว้าง เกิดการจ้างงาน รายได้เพิ่มขึ้น อาชีพมั่นคง
วธ.ร่วมมือเครือข่ายศิลปินพื้นบ้าน ขับเคลื่อนงานวัฒนธรรมท้องถิ่น ดันศิลปินพื้นบ้านไทย มีเวทีเผยแพร่ศิลปวัฒนธรรมไทย พร้อมทํางานเชิงรุก ให้เป็นที่รู้จักในวงกว้าง เกิดการจ้างงาน รายได้เพิ่มขึ้น อาชีพมั่นคง
เมื่อเร็วๆนี้ นายกสมาคมศิลปินพื้นบ้านแห่งประเทศไทยและเครือข่าย เข้าพบนางยุพา ทวีวัฒนะกิจบวร ปลัดกระทรวงวัฒนธรรม เพื่อหารือการขับเคลื่อนงานด้านศิลปะและวัฒนธรรมพื้นบ้าน พร้อมรับฟังนโยบายการดําเนินงานขับเคลื่อนงานศิลปะและวัฒนธรรมพื้นบ้านของกระทรวงวัฒนธรรม โดยมีนางโชติกา อัครกิจโสภากุล รองปลัดกระทรวงวัฒนธรรม นายธนวัฒน์ ราชวัง นายกสมาคมกลองและศิลปะการแสดงล้านนา และคณะผู้แทนสมาคมพื้นบ้าน เข้าร่วม ณ ห้องประชุม 1 ชั้น 8 อาคารวัฒนธรรมวิศิษฏ์ กระทรวงวัฒนธรรม
ปลัด วธ. กล่าวว่า ขอขอบคุณเครือข่ายสมาคมศิลปินพื้นบ้าน 9 สมาคม ประกอบด้วย สมาคมลิเกประเทศไทย สมาคมเพลงพื้นบ้านภาคกลางประเทศไทย สมาคมอุปรากรจีน สมาคมศิลปินขับซอล้านนา สมาคมกลองและศิลปะการแสดงล้านนา สมาคมศิลปินพื้นบ้านอีสานใต้ สมาคมหมอลําอีสาน สมาคมหนังตะลุงปักษ์ใต้ และสหพันธ์สมาคมโนราแห่งประเทศไทย ที่ได้ให้ความร่วมมือในการขับเคลื่อนงานศิลปวัฒนธรรมอย่างต่อเนื่อง ซึ่งทางเครือข่ายศิลปินฯได้แสดงความขอบคุณในการสนับสนุนศิลปินพื้นบ้านให้มีเวทีแสดงถึงศักยภาพในหลากหลายพื้นที่ โดยการมาพบในครั้งนี้ทางเครือข่ายศิลปินฯได้ร่วมหารือพร้อมรับฟังนโยบายของวธ. แนวทางการขับเคลื่อนงานด้านศิลปวัฒนธรรมพื้นบ้านของไทยในอนาคต มุ่งการทํางานในเชิงรุก และให้มีการเก็บข้อมูลตัวเลขเมื่อลงพื้นที่จัดการแสดงในพื้นที่นั้นๆ อาทิ ยอดผู้เข้าร่วมชม ตลอดจนรายได้จากการจัดงาน เพื่อให้ทางวธ.นํามาแผนและขับเคลื่อนกิจกรรมหรือโครงการต่างๆ ส่งเสริมศิลปินพื้นบ้านให้ก้าวหน้ามากขึ้น ให้มีการผนึกกําลังที่เข้มแข็งระหว่างศิลปินและชุมชน
นางยุพา กล่าวอีกว่า ที่ผ่านมาวธ. ได้มีโครงการเยียวยาศิลปินที่มีอายุเกิน 65 ปี ช่วยเหลือเยียวยาบรรเทาความเดือดร้อนแก่กลุ่มศิลปินและกลุ่มเครือข่ายอุตสาหกรรมบันเทิงที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) รวมถึงการดําเนินงานขับเคลื่อนกิจกรรมโครงการด้านศิลปวัฒนธรรมในระดับพื้นบ้าน ชุมชน จังหวัด จนถึงระดับประเทศมาอย่างต่อเนื่อง ทําให้ศิลปินพื้นบ้านได้เป็นที่รู้จัก มีการบอกต่อ และเกิดการจ้างงาน มีรายได้เพิ่มขึ้น ตลอดจนมีการบูรณาการทํางานร่วมกับหน่วยงานในพื้นที่ได้อย่างรวมกันเป็นหนึ่งเดียว ทั้งนี้วธ.พร้อมจะสนับสนุนและต่อยอดการดําเนินงานศิลปวัฒนธรรมพื้นบ้าน ให้มีเวทีเผยแพร่ความสามารถและศักยภาพของศิลปินพื้นบ้านไทย เกิดการจ้างงาน รายได้ และมีความมั่นคงต่อไป
รัฐบาลไทย-ข่าวทำเนียบรัฐบาล-นายกฯ มอบ “ธนกร” ลงพื้นที่ จ.เชียงราย ติดตามความคืบหน้าเศรษฐกิจ-ท่องเที่ยวชุมชน ผลักดันสื่อสารสร้างสรรค์ รัฐ-ประชาชน
วันพุธที่ 1 กุมภาพันธ์ 2566
01/02/2566
นายกฯ มอบ “ธนกร” ลงพื้นที่ จ.เชียงราย ติดตามความคืบหน้าเศรษฐกิจ-ท่องเที่ยวชุมชน ผลักดันสื่อสารสร้างสรรค์ รัฐ-ประชาชน
นายกฯ มอบ “ธนกร” ลงพื้นที่ จ.เชียงราย ติดตามความคืบหน้าเศรษฐกิจ-ท่องเที่ยวชุมชน ผลักดันสื่อสารสร้างสรรค์ รัฐ-ประชาชน
วันนี้ (1 ก.พ. 66) นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ตน ลงพื้นที่ จ.เชียงราย ในวันพรุ่งนี้ (2 ก.พ. 66) โดยมีแผนจะไปติดตามความคืบหน้าการพัฒนา เศรษฐกิจ การท่องเที่ยว ตลอดจนการขับเคลื่อนโมเดล BCG ณ บ้านเมืองรวง ต.แม่กรณ์ อ.เมืองเชียงราย จ.เชียงราย นอกจากนี้ ยังมีแผนที่จะไปร่วมกิจกรรม “สื่อสารสร้างสรรค์ รัฐ-ประชาชน” ซึ่งเป็นกิจกรรมรับฟังเสียงสะท้อนความคิดเห็นจากประชาชนสู่รัฐบาล ณ ศูนย์วัฒนธรรมล้านนาและชาติพันธุ์เชียงรายอีกด้วย
นายธนกร กล่าวเพิ่มเติมว่า นายกฯ มอบหมายตนลงพื้นที่ จ.เชียงราย ในครั้งนี้ เป็นการติดตามความคืบหน้าการผลักดันนโยบายรัฐ นอกจากนี้ ก็ต้องการให้เกิดการขับเคลื่อนเศรษฐกิจและการท่องเที่ยวชุมชนอย่างต่อเนื่องอีกด้วย ทั้งนี้ จ.เชียงราย ถือว่าเป็นพื้นที่ที่ต้องได้รับการส่งเสริม ซึ่งรัฐบาลมีแผนจะนําเอาอัตลักษณ์ วัฒนธรรมชุมชน มาต่อยอดให้เกิดมูลค่าเพิ่ม นอกจากนี้เชียงรายก็ยังเป็นประตูสู่ประเทศจีน เมียนมา และลาว ซึ่งจะต้องเร่งเตรียมความพร้อมในการรองรับนักท่องเที่ยว การค้าขายและโลจิสติกส์ระหว่างประเทศอีกด้วย
รัฐบาลไทย-ข่าวทำเนียบรัฐบาล-รัฐบาลส่งเสริมสุขภาพและป้องกันโรค แจกถุงยางอนามัยฟรี แก่ผู้มีสิทธิบัตรทอง
วันพุธที่ 1 กุมภาพันธ์ 2566
รัฐบาลส่งเสริมสุขภาพและป้องกันโรค แจกถุงยางอนามัยฟรี แก่ผู้มีสิทธิบัตรทอง
วันพุธที่ 1 กุมภาพันธ์ 2566
รัฐบาลส่งเสริมสุขภาพและป้องกันโรค แจกถุงยางอนามัยฟรี แก่ผู้มีสิทธิบัตรทอง
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มสิทธิประโยชน์ด้านการส่งเสริมการป้องกันโรคและดูแลสุขภาพที่ดีแก่ประชาชนในระบบหลักประกั
นสุขภาพแห่งชาติ ป้องกันปัญหาการตั้งครรภ์ไม่พึงประสงค์และโรคติดต่อทางเพศสัมพันธ์
โดยประชาชนผู้มีสิทธิบัตรทองสามารถรับถุงยางอนามัยได้ฟรี ครั้งละ 10 ชิ้น/คน/สัปดาห์ คนละไม่เกิน 52
ครั้ง/ปี ที่หน่วยบริการประจํา หน่วยบริการปฐมภูมิ หน่วยบริการที่รับส่งต่อเฉพาะด้านเวชกรรม
ด้านการพยาบาลและการผดุงครรภ์ ด้านบริการสร้างเสริมสุขภาพและป้องกันโรค ร้านขายยา
และคลินิกชุมชนอบอุ่น ด้วยการลงทะเบียนผ่านแอปพลิเคชัน “เป๋าตัง”
สําหรับผู้ที่ไม่มีโทรศัพท์มือถือแบบสมาร์ทโฟน
สามารถนําบัตรประชาชนไปลงทะเบียนรับบริการได้ที่หน่วยบริการโดยตรง ตั้งแต่บัดนี้ (1ก.พ.66) เป็นต้นไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​PM pleased with industrial cooperation between Thai Ministry of Industry and Japanese prefectural governments
วันพุธที่ 1 กุมภาพันธ์ 2566
​PM pleased with industrial cooperation between Thai Ministry of Industry and Japanese prefectural governments
​PM pleased with industrial cooperation between Thai Ministry of Industry and Japanese prefectural governments
February 1, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with the signing of MOUs between Ministry of Industry and several Japanese prefectural governments to promote industrial and technology cooperation. The Ministry’s 23rd and latest collaboration is with Ishikawa prefecture, which is renowned for its machinery industry, fabric and textile industry, food production, and agro industry.
Department of Industrial Promotion (DIPROM) is Thailand’s focal point to promote area-based cooperation in line with the needs of both sides. The Department also acts as a liaison for cluster industry cooperation under the concept of “OTAGAI” which means “helping each other”. The 22nd OTAGAI Forum, a meeting of industrial development cooperation networks, will take place in Ishikawa’s Nanao city this month to promote cooperation in carbon-fiber-reinforced polymers from hemp fiber modification, BCG industry, and food processing industry. At the event, Ministry of Industry also plans to attract Japanese businessmen to consider investment in other areas. According to the Government Spokesperson, over 6,000 Japanese businesses currently operate in the country.
The Prime Minister has always emphasized the importance to integrate operation of all concerned sectors to promote cooperation and networking in diversified industries and businesses, especially at the local level. Such industrial cooperation would enable cooperation expansion in other dimensions, and contribute to the growth of Thailand’s industrial estates.
รัฐบาลไทย-ข่าวทำเนียบรัฐบาล-​ออมสิน ปรับขึ้นดอกเบี้ยเงินฝากและเงินกู้ ตามทิศทางดอกเบี้ยนโยบาย
วันพุธที่ 1 กุมภาพันธ์ 2566
01/02/2566
​ออมสิน ปรับขึ้นดอกเบี้ยเงินฝากและเงินกู้ ตามทิศทางดอกเบี้ยนโยบาย
ธนาคารออมสินปรับขึ้นดอกเบี้ยเงินฝากและเงินกู้เพื่อให้สอดคล้องกับอัตราดอกเบี้ยนโยบายของธนาคารแห่งประเทศไทย
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะกรรมการนโยบายการเงิน (กนง.) ได้ประกาศขึ้นอัตราดอกเบี้ยนโยบาย 0.25% ต่อปี จาก 1.25% ต่อปี เป็น 1.50% ต่อปี มีผลตั้งแต่วันที่ 25 มกราคม 2566 ที่ผ่านมา ธนาคารออมสินจึงได้มีการปรับขึ้นอัตราดอกเบี้ยทั้งเงินฝากและเงินกู้ เพื่อให้สอดคล้องกับอัตราดอกเบี้ยนโยบายของธนาคารแห่งประเทศไทย โดยปรับขึ้นอัตราดอกเบี้ยเงินฝากสูงสุด 0.30% ต่อปี เพื่อมุ่งส่งเสริมการออมให้ประชาชนผู้ฝากเงินได้รับประโยชน์จากอัตราดอกเบี้ยขาขึ้น และช่วยเพิ่มกําลังซื้อในช่วงการฟื้นตัวทางเศรษฐกิจที่มีทิศทางที่ดีขึ้นอย่างต่อเนื่อง ทั้งนี้ ให้มีผลตั้งแต่วันที่ 2 กุมภาพันธ์ 2566 เป็นต้นไป และได้ปรับขึ้นอัตราดอกเบี้ยเงินกู้ทุกประเภทในอัตรา 0.25% ต่อปี ตามทิศทางอัตราดอกเบี้ยของตลาด ซึ่งเป็นการปรับขึ้นอัตราดอกเบี้ยเงินกู้ครั้งแรกของธนาคารในรอบกว่า 2 ปี หรือตั้งแต่เดือนพฤษภาคม 2563 เป็นต้นมา ตามนโยบายของกระทรวงการคลังในการช่วยดูแลลูกค้าและประชาชนกลุ่มเปราะบางที่ค่าครองชีพยังไม่กลับสู่ภาวะปกติ
https://www.gsb.or.th/news/gsbpr7-66/
รัฐบาลไทย-ข่าวทำเนียบรัฐบาล-กระทรวงอุตสาหกรรมเดินหน้า ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน
วันพุธที่ 1 กุมภาพันธ์ 2566
01/02/2566
กระทรวงอุตสาหกรรมเดินหน้า ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน
กระทรวงอุตสาหกรรมเดินหน้า ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน
กระทรวงอุตสาหกรรม พร้อมสร้างความเปลี่ยนแปลงให้กับภาคอุตสาหกรรมไทย เดินหน้าทํางานภายใต้แนวคิด “MIND: ปรับอุตสาหกรรมเข้าสู่วิถีใหม่ ให้ความสําคัญในการยกระดับทุกองค์ประกอบของภาคอุตสาหกรรม ควบคู่กับการสร้างความเข้มแข็งและกระจายรายได้สู่ชุมชน ด้วย “หัว” และ “ใจ” ของคนกระทรวงอุตสาหกรรม
สร้างภาพลักษณ์และคุณค่าใหม่ของ อุตสาหกรรม ในหลักการของ “อุตสาหกรรมดี ชุมชนดี หน่วยงานดี” ตามแนวอุตสาหกรรมวิถีใหม่ เพื่อมุ่งสู่ความสําเร็จ 4 มิติและให้รางวัลกับคนทําดี ได้แก่
มิติที่ 1 ความสําเร็จทางธุรกิจ
มิติที่ 2 การดูแลสังคมโดยรอบโรงงานอุตสาหกรรม
มิติที่ 3 การดูแลรักษาสิ่งแวดล้อมที่ตอบโจทย์ไทยและประชาคมโลก
มิติที่ 4 การกระจายรายได้ให้กับประชาชนและชีวิตความเป็นอยู่ที่ดีขึ้น
การทํางานดีด้วย 'หัว' และ 'ใจ' ของคนกระทรวงอุตสาหกรรม จะผลักดันนโยบายและการดําเนินงานที่เกี่ยวข้องอย่างรอบด้านและบูรณาการ เพื่อขับเคลื่อน กํากับดูแล และส่งเสริมภาคอุตสาหกรรมให้มีการปรับตัวเข้าสู่วิถีใหม่อย่างเต็มประสิทธิภาพต่อไป
#กระทรวงอุตสาหกรรม
#MIND
รัฐบาลไทย-ข่าวทำเนียบรัฐบาล-กองบัญชาการกองทัพไทย จับมือ “กรุงไทย” พัฒนาบริการและบริหารจัดการทางการเงินแบบครบวงจร
วันพุธที่ 1 กุมภาพันธ์ 2566
01/02/2566
กองบัญชาการกองทัพไทย จับมือ “กรุงไทย” พัฒนาบริการและบริหารจัดการทางการเงินแบบครบวงจร
ผู้บัญชาการทหารสูงสุด และกรรมการผู้จัดการใหญ่ ธนาคารกรุงไทย ร่วมลงนามในบันทึกข้อตกลงการให้บริการระบบบริการจัดการทางการเงินและการบริการด้านสิทธิกําลังพล เพื่อเพิ่มประสิทธิภาพการดําเนินงานด้านงบประมาณและการเงินของกองบัญชาการกองทัพไทย
พล.อ.เฉลิมพล ศรีสวัสดิ์ ผู้บัญชาการทหารสูงสุด และนายผยง ศรีวณิช กรรมการผู้จัดการใหญ่ ธนาคารกรุงไทย ร่วมลงนามในบันทึกข้อตกลงการให้บริการระบบบริการจัดการทางการเงินและการบริการด้านสิทธิกําลังพล เพื่อเพิ่มประสิทธิภาพการดําเนินงานด้านงบประมาณและการเงินของกองบัญชาการกองทัพไทย ให้เป็นไปตามหลักเกณฑ์ที่กระทรวงการคลังกําหนด สอดคล้องกับยุทธศาสตร์ National e-Payment ของภาครัฐ ในการพัฒนาระบบการชําระเงินทางอิเล็กทรอนิกส์ที่ทันสมัยได้มาตรฐานสากล ต้นทุนต่ํา รองรับธุรกรรมการชําระเงินของประชาชน ภาครัฐ และเอกชน ได้อย่างมีประสิทธิภาพ พร้อมทั้งพัฒนาบริการด้านสิทธิกําลังพลเพื่อเป็นการยกระดับคุณภาพชีวิตกําลังพลในสังกัดกองบัญชาการกองทัพไทย
พล.อ.เฉลิมพล ศรีสวัสดิ์ ผู้บัญชาการทหารสูงสุด กล่าวว่า กองบัญชาการกองทัพไทยตระหนักถึงความสําคัญในการส่งเสริมสวัสดิการและคุณภาพชีวิตของกําลังพลและครอบครัว ภายใต้ระบบที่ได้มาตรฐานและเชื่อถือได้ จึงร่วมกับธนาคารกรุงไทย ซึ่งเป็นธนาคารพาณิชย์ของรัฐที่มีศักยภาพในการให้บริการแก่หน่วยงานภาครัฐ พัฒนาระบบงานให้มีประสิทธิภาพ สะดวก รวดเร็วยิ่งขึ้น รวมถึงการพัฒนาด้านสิทธิประโยชน์ และการให้บริการสินเชื่อสวัสดิการแก่ข้าราชการและกําลังพลให้มีชีวิตความเป็นอยู่ที่ดีขึ้น โดยเชื่อว่าจะส่งผลให้กําลังพลปฏิบัติงานได้มีประสิทธิภาพมากขึ้นด้วย
นายผยง ศรีวณิช กรรมการผู้จัดการใหญ่ ธนาคารกรุงไทย กล่าวว่า ธนาคารกรุงไทยในฐานะธนาคารพาณิชย์ของรัฐ มีความมุ่งมั่นในการพัฒนาเทคโนโลยีและนวัตกรรมทางการเงิน เพื่อสนับสนุนการดําเนินงานของภาครัฐ รวมทั้งช่วยให้ภาคธุรกิจและภาคประชาชน สามารถเข้าถึงบริการของภาครัฐได้อย่างสะดวก รวดเร็ว และมีประสิทธิภาพ โดยเดินหน้าพัฒนาผลิตภัณฑ์และบริการทางการเงินอย่างต่อเนื่อง เพื่อตอบโจทย์ความต้องการของทุกกลุ่มในทุกมิติและทุกช่องทางของธนาคาร เพื่อยกระดับคุณภาพชีวิตของคนไทยให้ดีขึ้นในทุกวัน สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน”
ธนาคารกรุงไทย มีความพร้อมในการให้บริการระบบบริหารจัดการทางการเงินแบบครบวงจรให้กับกองบัญชาการกองทัพไทย ครอบคลุมบริการรับชําระเงิน-โอน-จ่ายเงิน และการนําส่งเงินของหน่วยงานในระบบเดียวกัน ผ่านระบบอิเล็กทรอนิกส์ (Krungthai Corporate Online) ที่จะช่วยให้กองบัญชาการกองทัพไทยสามารถปฏิบัติงานได้อย่างสะดวกคล่องตัวมากขึ้น รวมถึงบริการด้านธุรกรรมต่างประเทศของหน่วยงาน บริการด้านการศึกษา Smart Academy สําหรับสถานศึกษาในสังกัดกองบัญชาการกองทัพไทย โดยมีโรงเรียนเตรียมทหาร เป็นสถานศึกษาต้นแบบ ตลอดจนเรื่องการให้บริการสินเชื่อสวัสดิการแก่ข้าราชการและกําลังพลทุกระดับของกองบัญชาการกองทัพไทยให้มีชีวิตความเป็นอยู่ที่ดียิ่งขึ้น
รัฐบาลไทย-ข่าวทำเนียบรัฐบาล-รมต.อนุชา เร่งหารือผู้บริหาร พศ. ทั่วประเทศ หลังกระแสข่าวแวดวงสงฆ์สะพัด กำชับทำงานเชิงรุก ภายใน 1 เดือนต้องเห็นผล
วันพุธที่ 1 กุมภาพันธ์ 2566
01/02/2566
รมต.อนุชา เร่งหารือผู้บริหาร พศ. ทั่วประเทศ หลังกระแสข่าวแวดวงสงฆ์สะพัด กําชับทํางานเชิงรุก ภายใน 1 เดือนต้องเห็นผล
รมต.อนุชา เร่งหารือผู้บริหาร พศ. ทั่วประเทศ หลังกระแสข่าวแวดวงสงฆ์สะพัด กําชับทํางานเชิงรุก ภายใน 1 เดือนต้องเห็นผล
วันนี้ (1 กุมภาพันธ์ 2566) เวลา 09.00 น. ณ ห้องประชุม 108 สํานักงานปลัดสํานักนายกรัฐมนตรี ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะผู้บริหารสํานักงานพระพุทธศาสนาแห่งชาติส่วนกลางและส่วนภูมิภาค เพื่อติดตามการขับเคลื่อนภารกิจของสํานักงานพระพุทธศาสนาแห่งชาติ โดยมี นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายอินทพร จั่นเอี่ยม รองผู้อํานวยการ รักษาราชการแทน ผู้อํานวยการสํานักงานพระพุทธศาสนาแห่งชาติ คณะผู้บริหารสํานักงานพระพุทธศาสนาแห่งชาติส่วนกลางและส่วนภูมิภาค เข้าร่วมประชุมผ่านการประชุมออนไลน์
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี มีความห่วงใยจากกรณีที่มีการนําเสนอข่าวพระพุทธศาสนาเชิงลบผ่านสื่อ ไม่ว่าจะเป็นทางโทรทัศน์และโซเชียลมีเดีย ซึ่งในกรณีต่าง ๆ เหล่านี้ บางกรณีก็มีความผิดด้านพระธรรมวินัยที่ร้ายแรง หรือบางกรณีอาจจะผิดวินัยสงฆ์เพียงเล็กน้อย แต่สังคมโดยรวมไม่สามารถยอมรับได้ แม้ที่ผ่านมา มหาเถรสมาคมได้มีการควบคุมและป้องปรามพระภิกษุสามเณรเหล่านี้ให้ประพฤติตนอยู่ในหลักคําสอนของพระธรรมวินัย รวมถึงสํานักงานพระพุทธศาสนาแห่งชาติ ได้ประสานงานกับเจ้าคณะผู้ปกครองสงฆ์อย่างใกล้ชิดเพื่อตรวจสอบ และถวายคําแนะนําพระภิกษุสามเณร ให้เป็นไปตามข้อบังคับ ระเบียบ คําสั่ง ประกาศ และมติมหาเถรสมาคม แต่ก็ยังปรากฏการกระทําที่ละเมิดต่อพระธรรมวินัยอย่างต่อเนื่อง
“ตนในฐานะที่กํากับดูแลสํานักงานพระพุทธศาสนาแห่งชาติ ได้กําชับให้คณะผู้บริหารส่วนกลางและส่วนภูมิภาคที่มีอยู่ทุกจังหวัดทั่วประเทศทํางานเชิงรุก โดยเร่งติดตาม สอดส่องกรณีที่มีเหตุการณ์สร้างความเสื่อมเสียในทางพระพุทธศาสนา และให้ประสานหน่วยงานในพื้นที่ที่มีความใกล้ชิดชุมชน อาทิ อบต. กํานัน ผู้ใหญ่บ้าน เพื่อให้ได้ข้อเท็จจริงและเร่งแก้ปัญหาต่าง ๆ โดยเร็ว ตั้งเป้าภายใน 1 เดือน สํานักงานพระพุทธศาสนาแห่งชาติ จะสามารถสร้างพลังศรัทธาของชาวพุทธกลับมา และช่วยทํานุบํารุงพระพุทธศาสนา ซึ่งเป็นเสาหลักของชาติให้คงอยู่สืบไป” รัฐมนตรีประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐอินเดีย ประจำประเทศไทย เข้าเยี่ยมคารวะ
วันพุธที่ 1 กุมภาพันธ์ 2566
01/02/2566
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐอินเดีย ประจําประเทศไทย เข้าเยี่ยมคารวะ
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐอินเดียประจําประเทศไทย เข้าเยี่ยมคารวะ
เมื่อวันที่ 31 มกราคม 2566 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายนาเคศ สิงห์ (Mr. Nagesh Singh) เอกอัครราชทูตวิสามัญผู้มีอํานาจเต็มแห่งสาธารณรัฐอินเดียประจําประเทศไทย เข้าเยี่ยมคารวะ เนื่องในโอกาสเข้ารับตําแหน่ง รวมทั้งหารือความร่วมมือด้านเศรษฐกิจระหว่างไทย-อินเดีย เพื่อกระชับความสัมพันธ์ทางการทูตระหว่างไทยและอินเดีย ที่จะครบรอบ 76 ปีในปีนี้ โดยมีนายณัฐพล รังสิตพล ปลัดกระทรวงอุตสาหกรรม นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม และนางสาวปรารถนา บุญฤทธิ์ ผู้อํานวยการกองเศรษฐกิจอุตสาหกรรมระหว่างประเทศ สํานักงานเศรษฐกิจอุตสาหกรรม เข้าร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
สําหรับประเทศไทยและอินเดีย มีความสัมพันธ์ที่แน่นแฟ้นในหลายมิติ อาทิ ภาษา ศาสนา และวัฒนธรรม โดยในการหารือทั้งสองฝ่ายเห็นพ้องกันว่าไทยและอินเดียยังมีโอกาสในการพัฒนาอุตสาหกรรมร่วมกันอีกมาก เนื่องจากมีนโยบายการพัฒนาประเทศที่สอดรับและมีอุตสาหกรรมศักยภาพที่เกื้อหนุนกัน จึงนับเป็นโอกาสอันดีที่จะร่วมมือสร้างการเติบโตทางเศรษฐกิจร่วมกัน เช่น อุตสาหกรรมยานยนต์ อุตสาหกรรมแปรรูปอาหาร และอุตสาหกรรมการท่องเที่ยว นอกจากนี้ ด้วยอินเดียมีประชากรเป็นจํานวนมาก ส่งผลให้มีการเติบโตทางเศรษฐกิจอย่างต่อเนื่อง ถือเป็นตลาดขนาดใหญ่ที่เปิดโอกาสให้ผู้ประกอบการไทยสามารถส่งสินค้าไปขายได้ โอกาสนี้ รัฐมนตรีฯ สุริยะ ได้กล่าวขอบคุณสําหรับการร่วมหารือในครั้งนี้ และกระทรวงอุตสาหกรรมยินดีให้ความร่วมมือกับอินเดียในการพัฒนาอุตสาหกรรมร่วมกันให้แน่นแฟ้นยิ่งขึ้นต่อไป
รัฐบาลไทย-ข่าวทำเนียบรัฐบาล-รมว.สุชาติ สั่งกรมการจัดหางานรุกตรวจสอบเยาวราช  จับต่างชาติแย่งงานคนไทย
วันพุธที่ 1 กุมภาพันธ์ 2566
01/02/2566
รมว.สุชาติ สั่งกรมการจัดหางานรุกตรวจสอบเยาวราช  จับต่างชาติแย่งงานคนไทย
กรมการจัดหางาน กระทรวงแรงงาน ลงพื้นที่ถนนเยาวราช ตรวจสอบใบอนุญาตทํางานคนต่างชาติ    แจงไม่มีใบอนุญาตทํางาน หรือทํางานนอกเหนือสิทธิ มีโทษทั้งนายจ้าง – ลูกจ้าง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า สืบเนื่องจากที่มีผู้ประกอบการชาวไทยร้องเรียนให้ตรวจสอบคนต่างชาติที่สงสัยว่าเข้ามาประกอบธุรกิจแบบไม่ถูกกฎหมาย ใช้นอมินีคนไทยจดทะเบียนตั้งบริษัทแย่งอาชีพคนไทย และจ้างลูกจ้างชาวต่างชาติเป็นพนักงาน ย่านเยาวราช และห้วยขวาง นั้น ตนได้สั่งการกรมการจัดหางาน โดยเจ้าหน้าที่ชุดเฉพาะกิจตรวจสอบ ปราบปราม จับกุม และดําเนินคดี คนต่างด้าวทํางานผิดกฎหมายฯ ลงพื้นที่เยาวราช แขวงสัมพันธวงศ์ เขตสัมพันธวงศ์ กรุงเทพมหานคร ร่วมกับสํานักงานจัดหางานกรุงเทพมหานครพื้นที่ 8 และชุดอํานวยการฯ เพื่อตรวจสอบแรงงานต่างชาติผิดกฎหมาย ที่นายจ้างนํามาทํางานในสถานประกอบการ โดยจะตรวจบังคับใช้กฎหมายกับคนต่างด้าวที่ไม่มีใบอนุญาตทํางาน ทํางานนอกเหนือสิทธิ ให้แรงงานต่างชาติอยู่ในกรอบกฎหมายอย่างจริงจัง และจะดําเนินคดีทั้งกับนายจ้าง และลูกจ้างที่มีความผิด
“กระทรวงแรงงานขอเตือนให้ทราบว่าตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างชาติที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และนายจ้าง/สถานประกอบการ ที่รับคนต่างชาติที่ไม่มีใบอนุญาตทํางานเข้าทํางาน หรือให้คนต่างชาติทํางานนอกเหนือจากที่มีสิทธิ ซึ่งมีโทษปรับตั้งแต่ 10,000 – 100,000 บาท ต่อคนต่างชาติที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างชาติที่จ้างหนึ่งคน และห้ามจ้างคนต่างชาติทํางานเป็นเวลา 3 ปี” รมว.แรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า จากการตรวจสอบสถานประกอบการ จํานวน 6 แห่ง/ราย พบมีการจ้างแรงงานคนไทย จํานวน 19 คน และต่างชาติ จํานวน 10 คน ในจํานวนนี้มีเอกสารการอนุญาตให้อยู่ในราชอาณาจักรและเอกสารการอนุญาตทํางานถูกต้อง จํานวน 7 คน และพบคนต่างชาติกระทําความผิด จํานวน 3 คน แบ่งเป็น ชายสัญชาติ กัมพูชา 2 ราย และชายสัญชาติ ลาว 1 ราย จึงควบคุมตัวส่งพนักงานสอบสวน สน.พลับพลาไชย 2 ดําเนินคดีในข้อหาเป็นคนต่างด้าวทํางานโดยไม่มีใบอนุญาตทํางาน พร้อมทั้งร้องทุกข์กล่าวโทษ นายจ้าง จํานวน 1 ราย ในข้อหารับคนต่างชาติเข้าทํางานโดยไม่มีใบอนุญาตทํางาน ในส่วนร้านค้า 2 ร้าน ที่มีการเสนอข่าวว่ามีคนจีนมาเปิดร้านไปก่อนหน้า ขณะนี้พบว่าบริเวณหน้าร้านติดป้ายปิดปรับปรุง และปิดทําการไว้ นอกจากนี้ยังพบว่า 1 ในร้านที่เข้าตรวจสอบ มีคนไทยเป็นแคชเชียร์ แต่คิวอาร์โค้ดรับเงิน มีชื่อบัญชี คล้ายชื่อคนจีน ซึ่งพนักงานไม่สามารถให้ข้อมูลของร้านได้ชัดเจน
ทั้งนี้ ผู้ที่พบเห็นการจ้างคนต่างชาติทํางานโดยผิดกฎหมาย สามารถแจ้งเบาะแสหรือร้องทุกข์ได้ที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงานชั้น 4 โทร. 02 354 1729 หรือ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-รองปลัดดีอีเอส เข้าร่วมประชุมคณะกรรมาธิการแก้ไขปัญหาหนี้สินแห่งชาติ สภาผู้แทนราษฎร
วันพุธที่ 1 กุมภาพันธ์ 2566
รองปลัดดีอีเอส เข้าร่วมประชุมคณะกรรมาธิการแก้ไขปัญหาหนี้สินแห่งชาติ สภาผู้แทนราษฎร
รองปลัดดีอีเอส เข้าร่วมประชุมคณะกรรมาธิการแก้ไขปัญหาหนี้สินแห่งชาติ สภาผู้แทนราษฎร
วันนี้ (1 ก.พ. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เข้าร่วมประชุมคณะกรรมาธิการแก้ไขปัญหาหนี้สินแห่งชาติ สภาผู้แทนราษฎร ณ ห้องประชุม N406 ชั้น 4 อาคารรัฐสภา ในเรื่องแนวทางการดําเนินการป้องกันและแก้ไขปัญหากรณีประชาชนได้รับความเสียหายจากการถูกหลอกลวงให้ร่วมลงทุนในธุรกิจ ทั้งช่องทางออนไลน์และออฟไลน์ ดร.เวทางค์ฯ ได้รายงานความคืบหน้าการแก้ไขปัญหาการฉ้อโกงประชาชนผ่านช่องทางสื่อสังคมออนไลน์ โดย ดศ. ได้ร่วมกับหน่วยงานที่เกี่ยวข้อง เช่น สํานักงานตํารวจแห่งชาติ ธนาคารแห่งประเทศไทย ปปง. กสทช. ในการป้องกันและปราบปรามอาชญากรรมออนไลน์ โดย หน่วยงานที่เกี่ยวข้อง ร่วมแก้ปัญหาดังกล่าว เช่น
- ดศ. ได้เสนอ (ร่าง) พ.ร.ก. มาตรการป้องกันและปราบปรามอาชญากรรมทางเทคโนโลยี พ.ศ. .... ซึ่ง ครม. ได้มีมติเห็นชอบในหลักการแล้ว ขณะนี้อยู่ระหว่างการพิจารณาของ คณะกรรมการกฤษฎีกา
- ดศ. ร่วมกับ ธ.กรุงไทย ได้แจ้งเตือนข้อมูลการฉ้อโกงและหลอกลวงประชาชนผ่านแอปพลิเคชันเป๋าตัง
- ธนาคารแห่งประเทศไทยและธนาคารพาณิชย์จัดทําระบบป้องกันการใช้ Remote Control ควบคุมการทํา Mobile Banking แล้ว เป็นต้น
__________________
รัฐบาลไทย-ข่าวทำเนียบรัฐบาล-​ความคืบหน้าการประกาศผลการพิจารณาคุณสมบัติโครงการลงทะเบียนเพื่อสวัสดิการแห่งรัฐ ปี 2565
วันพุธที่ 1 กุมภาพันธ์ 2566
01/02/2566
​ความคืบหน้าการประกาศผลการพิจารณาคุณสมบัติโครงการลงทะเบียนเพื่อสวัสดิการแห่งรัฐ ปี 2565
เนื่องจากข้อมูลการตรวจสอบคุณสมบัติโครงการลงทะเบียนเพื่อสวัสดิการแห่งรัฐ ปี 2565 ต้องมีการตรวจสอบจากหน่วยตรวจสอบสิทธิหลายหน่วยงาน เพื่อให้การตรวจสอบมีความถูกต้อง ครบถ้วน สมบูรณ์ ดังนั้น การประกาศผลการตรวจสอบคุณสมบัติโครงการฯ ปี 2565 จะเลื่อนออกไปก่อน
กระทรวงการคลัง ขอเรียนว่า เนื่องจากข้อมูลการตรวจสอบคุณสมบัติโครงการลงทะเบียนเพื่อสวัสดิการแห่งรัฐ (โครงการฯ) ปี 2565 ต้องมีการตรวจสอบจากหน่วยตรวจสอบสิทธิหลายหน่วยงาน เพื่อให้การตรวจสอบมีความถูกต้อง ครบถ้วน สมบูรณ์ ดังนั้น การประกาศผลการตรวจสอบคุณสมบัติโครงการฯ ปี 2565 จะเลื่อนออกไปก่อน ทั้งนี้ จะเร่งดําเนินการให้แล้วเสร็จและประกาศให้ประชาชนทราบโดยเร็วต่อไป
ทั้งนี้ ผู้ลงทะเบียนสามารถติดตามข้อมูลข่าวสารและรายละเอียดโครงการฯ ได้ผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
สํานักงานปลัดกระทรวงการคลัง โทร. 094-858-9794 (เวลาทําการ 08.30 – 16.30 น.)
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107 (เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-กรุงไทย หนุนลูกค้าธุรกิจ ขยายเวลาฟรีค่าธรรมเนียม e-Withholding Tax Plus ถึงสิ้นปี 68
วันพุธที่ 1 กุมภาพันธ์ 2566
01/02/2566
กรุงไทย หนุนลูกค้าธุรกิจ ขยายเวลาฟรีค่าธรรมเนียม e-Withholding Tax Plus ถึงสิ้นปี 68
​ธนาคารกรุงไทยขยายระยะเวลาฟรีค่าธรรมเนียมบริการจัดการข้อมูลและนําส่งภาษีหัก ณ ที่จ่าย อิเล็กทรอนิกส์ (Krungthai e-Withholding Tax Plus) จนถึง 31 ธันวาคม 2568 สําหรับการจ่ายเงินได้พึงประเมินผ่านระบบ e-Withholding Tax ของกรมสรรพากร
​ธนาคารกรุงไทยในฐานะธนาคารพาณิชย์ของรัฐ เดินหน้าสนับสนุนลูกค้าผู้ประกอบการทุกกลุ่มธุรกิจ ขยายระยะเวลาฟรีค่าธรรมเนียมบริการจัดการข้อมูลและนําส่งภาษีหัก ณ ที่จ่าย อิเล็กทรอนิกส์ (Krungthai e-Withholding Tax Plus) จนถึง 31 ธันวาคม 2568 สอดรับมาตรการขยายเวลาลดอัตราภาษีหัก ณ ที่จ่ายอิเล็กทรอนิกส์ ที่เดิมมีอัตรา 5% 3% และ 2% เหลือเพียง 1% สําหรับการจ่ายเงินได้พึงประเมินผ่านระบบ e-Withholding Tax ของกรมสรรพากร
​บริการ Krungthai e-Withholding Tax Plus พร้อมติดปีกให้ธุรกิจคุณคล่องตัวมากกว่าเดิมด้วยบริการจัดการด้านภาษี โดยธนาคารเป็นตัวแทนในการหักภาษี ณ ที่จ่าย และนําส่งข้อมูลการหักภาษี ณ ที่จ่ายแบบอิเล็กทรอนิกส์แทนผู้ประกอบการไปยังกรมสรรพากร โดยผู้ประกอบการสามารถทํารายการโอนเงินเข้าบัญชีปลายทาง ผ่านบริการ Krungthai Business หรือ Krungthai Corporate Online ซึ่งจะช่วยผู้ประกอบการ
• ลด ขั้นตอนและความยุ่งยากในการเตรียมเอกสาร ทั้งการทําแบบรายการหักภาษี ณ ที่จ่าย ให้กรมสรรพากร และหนังสือรับรองการหักภาษี ณ ที่จ่าย (50 ทวิ) ไปยังคู่ค้า
• ลด ความผิดพลาดในการนําส่งข้อมูล
• ลด ต้นทุนการจัดเก็บและส่งหนังสือหัก ณ ที่จ่ายในรูปแบบกระดาษ
• เพิ่มความมั่นใจ ด้วยข้อความแจ้งเตือนเพื่อยืนยันการหักเงินและการนําส่งข้อมูลให้คู่ค้า ที่ถูกหักภาษี ณ ที่จ่าย รับทราบ
• เพิ่มความสะดวก โดยสามารถเรียกดูรายงานการนําส่งข้อมูล หรือดาวน์โหลดเอกสารหลักฐานการนําส่งภาษีหัก ณ ที่จ่าย ได้ตลอด 24 ชั่วโมง ผ่านช่องทาง Krungthai Business และ Krungthai Corporate online
​
สําหรับผู้ประกอบการที่สนใจสามารถสมัครใช้บริการ Krungthai e-Withholding Tax Plus ได้ตั้งแต่วันนี้ จนถึง วันที่ 30 ธันวาคม 2568 และรับสิทธิฟรีค่าธรรมเนียมการทํารายการตั้งแต่วันที่สมัคร จนถึง วันที่ 31 ธันวาคม 2568 ติดต่อสอบถามข้อมูลได้ที่ Krungthai Corporate Contact Center เบอร์โทร 02-111-9999 หรือดูรายละเอียดเพิ่มเติมได้ที่ https://krungthai.com/link/e-withholding-tax-plus-pr-news
รัฐบาลไทย-ข่าวทำเนียบรัฐบาล-สำเร็จ! รมว.สุชาติ ส่ง อธิบดีนิยม กาวใจ ข้อพิพาทระหว่างบริษัท ไทยคิคูวาฯ กับสหภาพแรงงาน ชลบุรี ยุติ
วันพุธที่ 1 กุมภาพันธ์ 2566
01/02/2566
สําเร็จ! รมว.สุชาติ ส่ง อธิบดีนิยม กาวใจ ข้อพิพาทระหว่างบริษัท ไทยคิคูวาฯ กับสหภาพแรงงาน ชลบุรี ยุติ
สําเร็จ! รมว.สุชาติ ส่ง อธิบดีนิยม กาวใจ ข้อพิพาทระหว่างบริษัท ไทยคิคูวาฯ กับสหภาพแรงงาน ชลบุรี ยุติ
รมว. สุชาติ มอบหมายให้อธิบดีกรมสวัสดิการและคุ้มครองแรงงาน นําทีมลงพื้นที่ จ.ชลบุรี ไกล่เกลี่ยข้อพิพาทแรงงานระหว่างผู้แทนบริษัท ไทยคิคูวา อินดัสทรีส์ จํากัด กับผู้แทนลูกจ้าง ผู้แทนสหภาพแรงงานชิ้นส่วนยานยนต์ไทย ภายใต้หลัก “แรงงานสัมพันธ์ที่ดี” ทั้งสองฝ่ายเห็นพ้องยุติข้อพิพาทและทําบันทึกข้อตกลงร่วมกัน พร้อมเดินหน้าจับมือทํางานร่วมกันต่อไป
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีข้อพิพาทแรงงาน ระหว่างบริษัท ไทยคิคูวา อินดัสทรีส์ จํากัด กับสหภาพแรงงานชิ้นส่วนยานยนต์ไทย ชลบุรี ว่า เมื่อวันที่ 31 มกราคม 2566 ที่ผ่านมา ผมได้มอบหมายให้ นายนิยม สองแก้ว อธิบดีกรมสวัสดิการและคุ้มครองแรงงาน นําทีมงาน ลงพื้นที่ไกล่เกลี่ยข้อพิพาทแรงงานระหว่างบริษัท ไทยคิคูวา อินดัสทรีส์ จํากัด กับสหภาพแรงงานชิ้นส่วนยานยนต์ไทย โดยได้ใช้ความพยายามอย่างต่อเนื่องตั้งแต่เดือนธันวาคม 2565 จนมาถึงวันที่ 31 มกราคม 2566 เพื่อให้เกิดการเจรจาระหว่างนายจ้างที่มีอํานาจตัดสินใจกับลูกจ้างภายใต้หลัก “แรงงานสัมพันธ์ที่ดี” กระทั่งสามารถหาแนวทางแก้ไขปัญหาร่วมกันจนเป็นที่ยุติของทั้งสองฝ่าย สามารถทําข้อตกลงเกี่ยวกับสภาพการจ้างร่วมกัน ผมรู้สึกยินดีเป็นอย่างยิ่งที่ได้เป็นส่วนหนึ่งในการเป็นสะพานเชื่อมความสัมพันธ์บนพื้นฐานของ “แรงงานสัมพันธ์ในมิติของภาคี” โดยมีกรมสวัสดิการและคุ้มครองแรงงานเป็นกาวใจให้ทั้งสองฝ่ายผสานใจด้วยความเข้าอกเข้าใจ เพื่อจับมือเดินหน้าก้าวต่อไปอย่างราบรื่นและสัมฤทธิ์ผล
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า ผมได้ลงพื้นที่ร่วมกับผู้ตรวจราชการกรม สค.ชลบุรี พนักงานประนอมฯ สรส. สสค.ชลบุรี ให้เป็นผู้แทนกระทรวงแรงงาน ร่วมเจรจาไกล่เกลี่ยข้อพิพาทแรงงานระหว่างบริษัทกับสหภาพแรงงาน ซึ่งผลสรุปที่ได้คือทั้งสองฝ่ายเห็นพ้องต้องกันว่าจะยุติข้อพิพาทและทําบันทึกข้อตกลงร่วมกัน มีสาระสําคัญ ได้แก่ บริษัทฯ ตกลงจ่ายเงินโบนัสประจําปี 2565 - 2567,ปรับค่าจ้างประจําปี 2566 – 2568, ปรับเพิ่มค่าครองชีพ และปรับปรุงระเบียบว่าด้วยเงินกองทุนสํารองเลี้ยงชีพ (Provident Fund) โดยมีผลบังคับ ตั้งแต่วันที่ 23 ธันวาคม 2565 ถึงวันที่ 22 ธันวาคม 2568 และตามเงื่อนไขความตกลงของทั้งสองฝ่าย อย่างไรก็ตาม ผมขอเน้นย้ําให้นายจ้าง ลูกจ้างใช้การเจรจาร่วมกันด้วยเหตุผล โดยนายจ้างควรชี้แจงข้อเท็จจริงเพื่อทําความเข้าใจกับลูกจ้างอย่างตรงไปตรงมา โดยยึดหลักสุจริตใจ และขอให้ทั้งสองฝ่ายคํานึงถึงสิทธิ หน้าที่ภายใต้กรอบของกฎหมายและการอยู่ร่วมกันอย่างสันติสุขด้วย
รัฐบาลไทย-ข่าวทำเนียบรัฐบาล-สธ. เดินหน้าปรับเพิ่มค่าตอบแทน OT และเวรบ่ายดึกบุคลากร หลังกระทรวงการคลังให้ความเห็นชอบ
วันพุธที่ 1 กุมภาพันธ์ 2566
สธ. เดินหน้าปรับเพิ่มค่าตอบแทน OT และเวรบ่ายดึกบุคลากร หลังกระทรวงการคลังให้ความเห็นชอบ
ปลัดกระทรวงสาธารณสุข เผย กระทรวงการคลังได้เห็นชอบให้ปรับเพิ่มค่าตอบแทนนอกเวลา ร้อยละ 8 ค่าตอบแทนการปฏิบัติงานผลัดบ่าย/ดึกเพิ่ม ร้อยละ 50 และปรับเพิ่มตําแหน่งเจ้าหน้าที่-วิชาชีพ-สายงานที่กําหนดในหลักเกณฑ์วิธีการจ่ายค่าตอบแทน
ปลัดกระทรวงสาธารณสุข เผย กระทรวงการคลังได้เห็นชอบให้ปรับเพิ่มค่าตอบแทนนอกเวลา ร้อยละ 8 ค่าตอบแทนการปฏิบัติงานผลัดบ่าย/ดึกเพิ่ม ร้อยละ 50 และปรับเพิ่มตําแหน่งเจ้าหน้าที่-วิชาชีพ-สายงานที่กําหนดในหลักเกณฑ์วิธีการจ่ายค่าตอบแทน เนื่องจากสอดคล้องกับภาระงาน/ภาวะเศรษฐกิจ รวมถึงเห็นชอบหลักเกณฑ์ วิธีการและเงื่อนไขการจ่ายค่าตอบฉบับที่ 2, 10, 11 และ 12 ตามเดิม เตรียมออกข้อบังคับโดยเร็วต่อไป
วันนี้ (1 กุมภาพันธ์ 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงความคืบหน้าการปรับเพิ่มค่าตอบแทนบุคลากรกระทรวงสาธารณสุข ว่า ที่ประชุมคณะกรรมการค่าตอบแทนกําลังคนด้านสาธารณสุข กระทรวงสาธารณสุข เมื่อวันที่ 23 พฤศจิกายน 2565 ได้เห็นชอบการปรับปรุงหลักเกณฑ์ วิธีการ และเงื่อนไขการจ่ายเงินค่าตอบแทนฯ ฉบับที่ 5 โดยเพิ่มค่าตอบแทนทุกวิชาชีพในการปฏิบัติงานลักษณะเป็นเวรหรือเป็นผลัด (OT) ขึ้น ร้อยละ 8 และเพิ่มค่าตอบแทนผลัดบ่ายหรือผลัดดึก ที่เสมือนเป็นการปฏิบัติราชการในเวลาราชการปกติขึ้น ร้อยละ 50 เนื่องจากเป็นหลักเกณฑ์ค่าตอบแทนที่ใช้มาตั้งแต่ปี 2552 ไม่สอดคล้องกับภาระงานและภาวะเศรษฐกิจในปัจจุบัน ส่งผลให้บุคลากรทางการแพทย์และสาธารณสุขบางส่วนย้ายไปปฏิบัติงานนอกสังกัดกระทรวงสาธารณสุข เกิดความขาดแคลนบุคลากรซึ่งจะกระทบต่อการให้บริการ โดยได้ทําหนังสือถึงกระทรวงการคลังเพื่อขอความเห็นชอบในการปรับอัตราค่าตอบแทน ฉบับที่ 5 และปรับเพิ่มรายการตําแหน่ง, วิชาชีพและสายงาน ที่ให้ได้รับค่าตอบแทน รวมทั้งขอความเห็นชอบหลักเกณฑ์ค่าตอบแทนฉบับที่ 2, 10, 11 และ 12 ในอัตราเดิม
นพ.โอภาสกล่าวต่อว่า ล่าสุด กระทรวงการคลังได้มีหนังสือตอบกลับเมื่อวันที่ 31 มกราคม 2566 ที่ผ่านมา แจ้งเห็นชอบตามที่กระทรวงสาธารณสุขเสนอทั้ง 2 เรื่อง เนื่องจากเห็นว่าอัตราค่าตอบแทนที่กระทรวงสาธารณสุขขอปรับเพิ่มขึ้นนั้น เพื่อให้มีความเหมาะสมกับภาวะเศรษฐกิจในปัจจุบัน และขอให้กระทรวงสาธารณสุขออกข้อบังคับ หลักเกณฑ์ วิธีการและเงื่อนไขการจ่ายเงินบํารุงในลักษณะค่าตอบแทนสําหรับเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข ให้สอดคล้องกับอัตราค่าตอบแทนที่กระทรวงการคลังเห็นชอบต่อไป
“เรื่องการออกข้อบังคับฯ การจ่ายเงินบํารุง เป็นอํานาจของปลัดกระทรวงสาธารณสุข ไม่ต้องขอความเห็นชอบจากกระทรวงการคลัง ซึ่งจะให้หน่วยงานที่เกี่ยวข้องเร่งดําเนินการให้บุคลากรได้รับค่าตอบแทนอัตราใหม่โดยเร็วที่สุด เพื่อเป็นขวัญกําลังใจให้แก่บุคลากรทางการแพทย์และสาธารณสุขต่อไป” นพ.โอภาสกล่าว
************************************************ 1 กุมภาพันธ์ 2566
รัฐบาลไทย-ข่าวทำเนียบรัฐบาล-รมช.กห. ให้การต้อนรับ ออท.สวีเดน/ไทย
วันพุธที่ 1 กุมภาพันธ์ 2566
รมช.กห. ให้การต้อนรับ ออท.สวีเดน/ไทย
รมช.กห. ให้การต้อนรับ ออท.สวีเดน/ไทย
พันเอก จิตนาถ ปุณโณทก รองโฆษกกระทรวงกลาโหม เปิดเผยว่า พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ให้การต้อนรับ นาย Jon Astrom Grondahl (ยอน ออสเตริม เภรินดาห์ล) ออท.สวีเดน/ไทย และ นาย Micael Johansson (มิกาเอล โยฮันสัน) ประธาน และประธานกรรมการบริหาร บริษัท Saab AB พร้อมคณะ เมื่อ วันที่ 1 ก.พ.66 เพื่อหารือในประเด็นด้านการป้องกันประเทศ ณ ห้องรับรอง รมว.กห. ในศาลาว่าการกระทรวงกลาโหม
การเข้าพบหารือ ระหว่าง ไทย-สวีเดน ในครั้งนี้ จะเป็นการดําเนินความสัมพันธ์อันใกล้ชิดและเป็นมิตรที่มีมากว่า 155 ปี
ทั้งสองประเทศมีความร่วมมือร่วมกันหลายด้าน อาทิ ด้านการศึกษาและเทคโนโลยี นวัตกรรม พลังงานและสิ่งแวดล้อม การบําบัดน้ําเสีย เทคโนโลยีอวกาศ ความร่วมมือเพื่อการพัฒนาและการป้องกันประเทศ
สําหรับความสัมพันธ์อันดีทางทหารได้มีการพัฒนาความสัมพันธ์และความร่วมมือทางทหารในด้านต่างๆเพิ่มมากขึ้นตามลําดับ อาทิ การฝึกร่วม/ผสม Cobra Gold การแลกเปลี่ยนการเยือน การจัดซื้ออาวุธยุทโธปกรณ์ ตลอดจนจัดทําบันทึกความเข้าใจว่าด้วยความร่วมมือด้านการส่งบํารุง นับเป็นประโยชน์อย่างยิ่งต่อการพัฒนาประสิทธิภาพกําลังพลและเสริมสร้างศักยภาพของกองทัพ
รมช.กห. ได้กล่าวขอบคุณสวีเดนและบริษัท Saab AB ที่ได้นําอาวุธยุทโธปกรณ์มาเข้าร่วมจัดงาน Defense & Security 2022 ที่ผ่านมา โดยได้รับความสนใจจากบริษัทผู้ประกอบการเป็นจํานวนมาก และ ขอเชิญร่วมจัดงานในปลายปีนี้ อีกเช่นเคย
การหารือกันในวันนี้ เป็นเรื่องที่น่ายินดี นับว่าเป็นประโยชน์ต่อการสนับสนุน และส่งเสริมความสัมพันธ์ร่วมกันในทุกด้าน อันจะนํามาซึ่งความสัมพันธ์ที่แน่นแฟ้นของทั้งสองประเทศ
ออท.สวีเดน และ ปธ.Saab AB ต่างขอบคุณการต้อนรับที่อบอุ่น และพร้อมสนับสนุน ประเทศไทยใน ด้าน อุตสาหกรรมป้องกันประเทศ ด้านเทคโนโลยี ฯลฯ และขอขอบคุณเรื่องการเชิญร่วมการฝึก Cobra Gold และการจัดงานDefense &Security 2023
ที่เป็นการ แสดงถึงความเป็นมิตรที่ดีต่อกัน และความสัมพันธ์ที่ แน่นแฟ้น ตลอดไป
รัฐบาลไทย-ข่าวทำเนียบรัฐบาล-​PM affirms intent to continue working throughout remaining of his term
วันพุธที่ 1 กุมภาพันธ์ 2566
01/02/2566
​PM affirms intent to continue working throughout remaining of his term
​PM affirms intent to continue working throughout remaining of his term
January 31, 2023, at 1330hrs, at the Government House, following the weekly cabinet meeting, Prime Minister and Defense Minister Gen. Prayut Chan-o-cha responded to the Government House press corps on an incident involving a Taiwanese tourist being extorted that concerned authorities have already been instructed to conduct thorough investigation on the case. If accused officers are found guilty, legal action will definitely be taken against them. It is important to get rid of bad seeds in an organization and penalize the culprits.
The Prime Minister also affirmed his intent to continue working throughout the remaining of his term. He committed that the Government would also continue to work to the best of its ability in pushing ahead key policies and projects, and utilize budget in a transparent, cost-effective, and accountable manner.
รัฐบาลไทย-ข่าวทำเนียบรัฐบาล-กรมบัญชีกลางปรับปรุงหลักเกณฑ์ฯ ผู้ป่วยโรคมะเร็งตับ มะเร็งไทรอยด์ ซึ่งจำเป็นต้องใช้ยาที่มีค่าใช้จ่ายสูง
วันพุธที่ 1 กุมภาพันธ์ 2566
01/02/2566
กรมบัญชีกลางปรับปรุงหลักเกณฑ์ฯ ผู้ป่วยโรคมะเร็งตับ มะเร็งไทรอยด์ ซึ่งจําเป็นต้องใช้ยาที่มีค่าใช้จ่ายสูง
กรมบัญชีกลางดําเนินงานภายใต้คณะทํางานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสําหรับผู้ป่วยโรคมะเร็งและโลหิตวิทยาซึ่งจําเป็นต้องใช้ยาที่มีค่าใช้จ่ายสูง
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางดําเนินงานภายใต้คณะทํางานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง มีมติเห็นชอบให้ปรับปรุงหลักเกณฑ์การเบิกจ่ายค่ารักษาพยาบาลสําหรับผู้ป่วยโรคมะเร็งและโลหิตวิทยาซึ่งจําเป็นต้องใช้ยาที่มีค่าใช้จ่ายสูง เพื่อให้ผู้ป่วยได้รับการรักษาพยาบาลตามความเหมาะสม จําเป็น และมีประสิทธิภาพมากขึ้น รวมทั้งเพื่อให้การเบิกจ่ายค่ารักษาพยาบาลเป็นไปอย่างสมเหตุผล โดยมีรายละเอียด ดังนี้
1. ปรับปรุงรายการยาและเงื่อนไขข้อบ่งชี้ในการเบิกจ่ายค่ายารักษาโรคมะเร็งในระบบ OCPA ดังนี้
(1) ปรับปรุงเงื่อนไขข้อบ่งชี้ในการเบิกจ่ายค่ายา Sorafenib ที่ใช้ในการรักษาโรคมะเร็งตับชนิด hepatocellular carcinoma (HCC) และโรคมะเร็งไทรอยด์ระยะแพร่กระจาย
(2) เพิ่มรายการยา Lenvatinib ที่ใช้ในการรักษาโรคมะเร็งตับ ชนิด hepatocellular carcinoma และโรคมะเร็งไทรอยด์ระยะแพร่กระจาย พร้อมทั้งกําหนดเงื่อนไขข้อบ่งชี้ในการเบิกจ่ายค่ายาดังกล่าว
สถานพยาบาลจะต้องดําเนินการลงทะเบียนแพทย์ผู้ทําการรักษา และผู้ป่วย และส่งข้อมูลตามโปรโตคอลที่กําหนดในระบบ OCPA เพื่อขออนุมัติเบิกค่ายา หรือขอต่ออายุการเบิกค่ายา หรือขอหยุดการใช้ยา ตามแนวทางที่หน่วยงานซึ่งได้รับมอบหมายจากกรมบัญชีกลางกําหนด และให้เบิกจ่ายค่ายาในระบบเบิกจ่ายตรงค่ารักษาพยาบาลเท่านั้น รวมทั้งการใช้ยาดังกล่าวต้องเป็นไปตามเงื่อนไขข้อบ่งชี้ที่กําหนด จึงจะสามารถเบิกจ่ายจากทางราชการได้
2. กําหนดอัตราเบิกจ่ายค่ายา Lenvatinib และ Sorafenib สําหรับการรักษาทุกข้อบ่งชี้ โดยให้เบิกจ่ายค่ายาได้ไม่เกินอัตราที่กําหนด ดังนี้
* Lenvatinib ขนาด 4 มิลลิกรัม และ 10 มิลลิกรัม อัตรา 835 บาทต่อแคปซูล และ 1,552 บาทต่อแคปซูล ตามลําดับ โดยในกรณีที่ใช้ยา 20 มิลลิกรัมต่อวัน ให้เบิกได้เฉพาะความแรง 10 มิลลิกรัมเท่านั้น ทั้งนี้ หลังจากผู้ป่วยใช้ยาครบ 120 วัน และยังจําเป็นต้องได้รับการรักษาต่อ บริษัทผู้จําหน่ายยาจะสนับสนุนยาให้ผู้ป่วยรายนั้นจนกว่าแพทย์จะพิจารณาให้หยุดยาหรือผู้ป่วยไม่ตอบสนองต่อการรักษา
* Sorafenib ขนาด 200 มิลลิกรัม อัตรา 319 บาทต่อเม็ด ทั้งนี้ กรณีผู้ป่วยรายเดิมที่ลงทะเบียนขออนุมัติการเบิกจ่ายค่ายาดังกล่าวในระบบ OCPA ก่อนวันที่ 15 กุมภาพันธ์ 2566 บริษัทผู้จําหน่ายยาจะยังคงสนับสนุนยาหลังจากผู้ป่วยใช้ยาครบ 4 เดือน และยังตอบสนองต่อการรักษาดี
“โดยหลักเกณฑ์ฯ ดังกล่าว จะมีผลใช้บังคับสําหรับค่ารักษาพยาบาลที่เกิดขึ้นตั้งแต่วันที่ 15 กุมภาพันธ์ 2566 เป็นต้นไป ทั้งนี้ สอบถามรายละเอียดเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6850 หรือ 6851 ในวัน เวลาราชการ” หรือสืบค้นข้อมูลได้ที่เว็บไซต์กรมบัญชีกลาง www.cgd.go.th หัวข้อ รักษาพยาบาล/ข้อมูลน่ารู้เกี่ยวกับค่ารักษาพยาบาล/รายการยาที่กรมบัญชีกลางกําหนดหลักเกณฑ์ไว้เป็นการเฉพาะ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-​กระทรวงการคลังเลื่อนการประกาศผลการลงทะเบียนโครงการบัตรสวัสดิการเพื่อการตรวจสอบคุณสมบัติผู้ร่วมโครงการให้ครบถ้วน ผู้ถือบัตรรายเดิม 13.2 ล้านคน
วันพุธที่ 1 กุมภาพันธ์ 2566
01/02/2566
​กระทรวงการคลังเลื่อนการประกาศผลการลงทะเบียนโครงการบัตรสวัสดิการเพื่อการตรวจสอบคุณสมบัติผู้ร่วมโครงการให้ครบถ้วน ผู้ถือบัตรรายเดิม 13.2 ล้านคน
​กระทรวงการคลังเลื่อนการประกาศผลการลงทะเบียนโครงการบัตรสวัสดิการเพื่อการตรวจสอบคุณสมบัติผู้ร่วมโครงการให้ครบถ้วน ผู้ถือบัตรรายเดิม 13.2 ล้านคนยังคงรับสวัสดิการผ่านบัตรจนกว่าจะเริ่มโครงการใหม่ งวดเดือน ก.พ.กรมบัญชีกลางโอนเงินเข้าปกติ
วันที่ 1 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงการคลังได้แจ้งการเลื่อนประกาศผลการตรวจสอบคุณสมบัติผู้ร่วมโครงการลงทะเบียนเพื่อสวัสดิการแห่งรัฐ ปี 2565 จากกรอบเวลาเดิมที่จะต้องมีการประกาศผลและยืนยันตัวตนผู้ผ่านคุณสมบัติภายในเดือน ม.ค. 66 ทั้งนี้เนื่องจากลงทะเบียนรอบนี้ได้มีการปรับเกณฑ์การพิจารณาคุณสมบัติผู้ร่วมโครงการทั้งเกณฑ์บุคคลและเกณฑ์ครอบครัวจึงต้องมีการตรวจสอบสิทธิโดยหลายหน่วยงาน เพื่อให้มีความถูกต้อง ครบถ้วน
อย่างไรก็ตาม กระทรวงการคลังอยู่ระหว่างการเร่งดําเนินการให้แล้วเสร็จ และจะประกาศให้ประชาชนทราบโดยเร็ว ซึ่งผู้ที่ได้ลงทะเบียนไว้ สามารถติดตามข้อมูลข่าวสารและข้อมูลต่างๆของโครงการ ได้ผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th หรือจากข่าวประชาสัมพันธ์ของกระทรวงการคลัง
น.ส.ไตรศุลี กล่าวว่า การที่บัตรสวัสดิการแห่งรัฐรอบใหม่ยังอยู่ในขั้นตอนดําเนินการ กรมบัญชีกลาง กระทรวงการคลังจะยังคงดําเนินการโอนเงินสวัสดิการให้ผู้ถือบัตรรายเดิมจํานวน 13.2 ล้านคนตามปกติ โดยในรอบเดือน ก.พ. 66 การโอนเงินยังเป็นไปตามตารางคือ วันที่1 ก.พ. โอนเงินซื้อสินค้า, ค่าก๊าซหุงต้ม, ค่ารถโดยสาร วันที่ 18 ก.พ. เงินคืนค่าไฟฟ้า เงินคืนค่าน้ําประปา และวันที่ 22 ก.พ. เงินเพิ่มเบี้ยคนพิการ สําหรับผู้มีบัตรสวัสดิการแห่งรัฐที่ถือมีบัตรประจําตัวคนพิการ
“กระทรวงการคลังอยู่ระหว่างเร่งดําเนินการตรวจสอบคุณสมบัติผู้ร่วมโครงการบัตรสวัสดิการแห่งรัฐปี 2565 ให้แล้วเสร็จและประกาศให้ประชาชนทราบโดยเร็ว ส่วนผู้ที่มีบัตรรายเดิมยังคงสามารถใช้บัตรสวัสดิการแห่งรัฐได้จนถึงวันสุดท้ายของเดือนก่อนเริ่มโครงการใหม่ ที่เมื่อกระทรวงการคลังประกาศผู้ผ่านคุณสมบัติแล้ว การใช้สิทธิต่างๆ จะต้องใช้ผ่านบัตรประจําตัวประชาชนอเนกประสงค์ หรือแบบสมาร์ทการ์ดเท่านั้น ส่วนบัตรสวัสดิการเดิมจะถูกยกเลิกไป”น.ส.ไตรศุลี กล่าว
น.ส.ไตรศุลี กล่าวว่า เมื่อกระทรวงการคลังประกาศผลโครงการลงทะเบียนปี 2565 แล้ว ผู้ที่ได้ลงทะเบียนไว้สามารถตรวจสอบว่าตนเองผ่านคุณสมบัติใน 3 ช่อทาง ได้แก่ 1. เว็บไซต์ทางการ ที่https://บัตรสวัสดิการแห่งรัฐ.mof.go.th หรือ https://welfare.mof.go.th 2.ที่หน่วยงานรับลงทะเบียนทั้ง 7 หน่วยงาน ได้แก่ ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารกรุงไทย จํากัด (มหาชน) (ธนาคารกรุงไทยฯ) สํานักงานคลังจังหวัด ที่ว่าการอําเภอทุกอําเภอ สํานักงานเขตกรุงเทพมหานคร และศาลาว่าการเมืองพัทยา และ 3.โทรศัพท์สอบถาม สํานักงานปลัดกระทรวงการคลัง สํานักงานเศรษฐกิจการคลัง และ Call Center โครงการบัตรสวัสดิการแห่งรัฐ หลังจากการวันประกาศผลการตรวจสอบคุณสมบัติ
รัฐบาลไทย-ข่าวทำเนียบรัฐบาล-ของดีชุมชนรอเลย พาณิชย์จัดโครงการLocal+ ดันเศรษฐกิจฐานราก พัฒนาสินค้า สร้างเรื่องราว ขยายตลาดสร้างมูลค่าเพิ่ม
วันพุธที่ 1 กุมภาพันธ์ 2566
01/02/2566
ของดีชุมชนรอเลย พาณิชย์จัดโครงการLocal+ ดันเศรษฐกิจฐานราก พัฒนาสินค้า สร้างเรื่องราว ขยายตลาดสร้างมูลค่าเพิ่ม
ของดีชุมชนรอเลย พาณิชย์จัดโครงการLocal+ ดันเศรษฐกิจฐานราก พัฒนาสินค้า สร้างเรื่องราว ขยายตลาดสร้างมูลค่าเพิ่ม
วันที่ 1 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่มุ่งเน้นการสร้างความเข้มแข็งแก่เศรษฐกิจฐานราก กระทรวงพาณิชย์ซึ่งเป็นหนึ่งในหน่วยงานหลักที่ได้ขับเคลื่อนนโยบายดังกล่าวจนเกิดผลอย่างเป็นรูปธรรม และเพื่อให้การดําเนินการในเรื่องดังกล่าวขยายผลอย่างตรงเป้าได้มากขึ้น และสอดรับกับกระแสการบริโภคทั้งในประเทศและต่างประเทศ ที่ให้ความสําคัญกับสุขภาพและการปกป้องสิ่งแวดล้อม นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ จึงได้กําหนดเป้าหมายผลักดันสินค้าท้องถิ่น ภายใต้แนวทาง Local + (โลคัล พลัส) จํานวน 3 กลุ่มสินค้า ได้แก่ 1.กลุ่ม BCG ที่มุ่งเน้นการรักษาทรัพยากรธรรมชาติ สิ่งแวดล้อม สุขภาพ สินค้าออร์แกนิก 2.กลุ่มสินค้าอัตลักษณ์ ที่ต้องการรักษาภูมิปัญญา ความเฉพาะถิ่น คุณค่าทางวัฒนธรรม และ 3.กลุ่มสินค้านวัตกรรม ที่ต้องการรักษาความสามารถในการแข่งขันให้กับสินค้าชุมชน โดยจะเข้าไปช่วยเหลือในการให้ความรู้ด้านการผลิต การพัฒนาสินค้า และผลักดันออกสู่ตลาด ทั้งในประเทศและต่างประเทศ เพื่อเพิ่มช่องทางการตลาดให้กับผู้ผลิตสินค้า และสร้างรายได้เข้าประเทศ    โดยมี กลยุทธ์ที่จะนํามาใช้ในการพัฒนาสินค้า Local+ ได้แก่1.การสร้างความรู้ ความเข้าใจด้านการตลาดให้กับเกษตรกร ผู้ประกอบการ และสร้างความตระหนักรู้ให้แก่ผู้บริโภค ให้มีความรู้ความเข้าใจถึงคุณประโยชน์ของ Local+2.การพัฒนาฐานข้อมูลที่ทันสมัย เพื่อใช้ในการวางแผนการตลาดเชิงรุกให้กับสินค้า Local+ ในรูปแบบ 2 ภาษา เพื่ออํานวยความสะดวกให้กับผู้ประกอบการที่มีศักยภาพส่งออก3.การขยายตลาดสินค้า Local+ ทั้งในและต่างประเทศ โดยกําหนดจัดงานแสดงสินค้าในระดับภูมิภาคทั้ง 4 ภาค ช่วงเดือนมี.ค.-พ.ค.2566 และจัดงานแสดงสินค้า เจรจาธุรกิจ และสัมมนาวิชาการ Thailand International Local Plus Expo 2023 (TILP Expo 2023) ช่วงเดือนมิ.ย.2566 เพื่อช่วยให้ความรู้ด้านการตลาด มาตรการ มาตรฐาน ขยายโอกาสของสินค้าเข้าสู่ตลาดเป้าหมายแก่ผู้ประกอบการ และจัดเจรจาจับคู่ธุรกิจออนไลน์ (OBM)4.การสร้างความหลากหลายของสินค้า Local+ ให้ตรงตามความต้องการของตลาด โดยจะช่วยพัฒนาสินค้าตัวใหม่ๆ ตามความต้องการของตลาด5.การสนับสนุนเชิงนโยบาย โดยหน่วยงานในกระทรวงพาณิชย์จะร่วมมือกันพิจารณามาตรการสนับสนุน Local+ ในระดับนโยบาย เพื่อลดความซ้ําซ้อนในการช่วยเหลือ และเพิ่มประสิทธิภาพในการดําเนินการ“รองนายกฯจุรินทร์ เน้นย้ําว่าพาณิชย์จังหวัดซึ่งเสมือนกับเซลล์แมนจังหวัด ที่ประจําอยู่ในจังหวัดต่าง ๆ ทั่วประเทศ จะต้องลงพื้นที่เพื่อคัดสินค้าที่มีศักยภาพ ทั้งกลุ่ม BCG กลุ่มสินค้าอัตลักษณ์ และกลุ่มที่มีนวัตกรรม แล้วรวบรวมทําเป็นฐานข้อมูลสินค้า Local+ เพื่อทางกระทรวงพาณิชย์จะได้เข้าไปช่วยส่งเสริม ทั้งด้านการผลิต การพัฒนาสินค้า การออกแบบ การสร้างเรื่องราว ซึ่งจะทําให้สินค้านั้นๆมีคุณลักษณะพิเศษ มีคุณค่าต่อจิตใจ โดยอาจเป็นจุดขายเรื่องการรักสิ่งแวดล้อม การสืบทอดวัฒนธรรม อันจะนําไปสู่การขยายตลาดทั้งในและต่างประเทศ รวมถึงเพิ่มมูลค่าของสินค้าได้มากยิ่งขึ้น” นางสาวรัชดา กล่าว
รัฐบาลไทย-ข่าวทำเนียบรัฐบาล-PM follows up on implementation of TPMAP in Nakhon Sawan province
วันอังคารที่ 31 มกราคม 2566
PM follows up on implementation of TPMAP in Nakhon Sawan province
PM follows up on implementation of TPMAP in Nakhon Sawan province
Deputy Secretary-General to the Prime Minister and Acting Government Spokesperson Anucha Burapachaisri disclosed that on January 30, 2023, at 11.50 hrs, at Wat Dong Mae Si Muang Temple, Banpot Pisai district, Nakhon Sawan province, Prime Minister and Defense Minister Gen. Prayut Chan-o-cha and the delegation followed up on the implementation of “Thai People Map and Analytics Platform (TPMAP)”, a data analytics tool aiming at precision poverty alleviation and improving quality of life for Thai citizens. In the fiscal year 2022, Nakhon Sawan managed to address poverty problem of over 16,987 households, with the cooperation of local development partners, i.e., educational institutions, religious institutions, local communities and private sector who provided technical data, in-depth information of respective locality, information on local operation and social activities.
The Prime Minister, then, paid respect to the temple’s Buddha image and the abbot, and listened to the briefing on Banpot Pisai district’s water management for agricultural purpose, before meeting with over 4,000 local residents. He committed to eradicate poverty in a systematic manner through empowerment of the grassroots people for them to have better quality of life, and to be self-sustained.
The Prime Minister also commended Nakhon Sawan provincial administration for an effort to tackle poverty in accordance with the Government’s policy and the Prime Minister’s order, and emphasized that problem solving could only be undertaken on the basis of love and cooperation of all sectors, not lacking nor conflict. The Government strives to move forward the country and would do its best under a tight budget. Meanwhile, the Thai people are encouraged to coexist peacefully, respect legal norms, be considerate, and have full of smiles.